Rethemnos Live

Πρωτομαγιά στην Ταβέρνα «Αγία Φωτιά» με Βαγγέλη Κιμιωνή & Κλέαρχο Μανωλιούδη
2025-05-01 14:00 (Europe/Athens) | Ταβέρνα Αγία Φωτιά, Αγία Φωτιά Κεραμέ, Κεραμέ, Ρεθύμνου, Ελλάδα
Πρωτομαγιά μεσημέρι στην Ταβέρνα “Αγία Φωτιά” με Βαγγέλη Κιμιωνή & Κλέαρχο Μανωλιούδη
Μαζί τους ο Μιχάλης Λυμάκης στο λαούτο και ο Αντώνης Γεωργιλαδάκης στο νταούλι.
Τετάρτη 1 Μαΐου 2025
Ταβέρνα “Αγία Φωτιά” (Αγία Φωτιά, Κεραμέ Αγίου Βασιλείου)
Κρατήσεις 697 462 1286

Ο Μιχάλης Χαρκιολάκης και ο Γιώργος Κουδουμογιαννάκης στα Αγγελιανά
2025-05-01 13:00 | Αγγελιανά Μυλοποτάμου, Αγγελιανά, Ρεθύμνου, Ελλάδα
Ο Μιχάλης Χαρκιολάκης και ο Γιώργος Κουδουμογιαννάκης ζωντανά στα Αγγελιανά, την Πρωτομαγιά, Πέμπτη 1 Μαΐου.
Έναρξη 13.00 – Είσοδος ελεύθερη.
Διοργάνωση: Πολιτιστικός Σύλλογος Αγγελιανών.

Ο Λευτέρης και ο Μανούσος Καλλέργης στο μεζεδοπωλείο Αλλού γι’ Αλλού
2025-04-30 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Λευτέρης και ο Μανούσος Καλλέργης με το συγκρότημα τους στο Αλλού γι’ Αλλού (Πλαστήρα 2, Παλιά πόλη).
Τηλ κρατήσεων 697 4025 703.

Η έκθεση «Pro Femina» στο Μουσείο Σύγχρονης Τέχνης Κρήτης
2025-04-30 09:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Επιμέλεια: Κωστής Χρηστίδης
Μουσείο Σύγχρονης Τέχνης Κρήτης,
Μεσολογγίου 32, Ρέθυμνο
Σε συνέχεια του διαλόγου που ξεκίνησε το Μουσείο Σύγχρονης Τέχνης Κρήτης στο ζήτημα των γυναικών της τέχνης με την έκθεση Δυνατές στον χρόνο, συνεχίζει, μετά τη Ρένα Παπασπύρου και την Άσπα Στασινοπούλου, με γυναίκες της τέχνης από τη Μόνιμη Συλλογή του.
Ο τίτλος Pro Femina που επιλέγει ο επιμελητής της έκθεσης, Κωστής Χρηστίδης, για τη συγκεκριμένη ενότητα προέρχεται από το εμβληματικό ποίημα της Αμερικανίδας ποιήτριας Carolyn Kizer, Pro Femina, το οποίο λειτουργεί ως ύμνος στη γυναικεία φύση, ενώ παράλληλα αποτελεί ένα κοινωνικό σχόλιο για τη θέση των γυναικών στην κοινωνία.
photo caption: Χαρίκλεια Μυταρά
Το ποίημα εξερευνά τις προκλήσεις, τις αντιφάσεις και τις προσδοκίες που συνδέονται με το να είσαι γυναίκα, ενώ ταυτόχρονα ασκεί κριτική στα κοινωνικά και πολιτιστικά πλαίσια που καταπιέζουν τις γυναίκες. Παρά το γεγονός ότι γράφτηκε πολλές δεκαετίες πριν, το Pro Femina εξακολουθεί να αντηχεί μέχρι σήμερα, υπενθυμίζοντας ότι ο αγώνας για τον σεβασμό και την πλήρη αναγνώριση της γυναικείας ταυτότητας και εμπειρίας παραμένει επίκαιρος.
Σε έναν κόσμο που απαιτεί συνεχή προσαρμογή και ενεργητική συμμετοχή, ο εφησυχασμός και η αδιαφορία μπορεί να έχουν σοβαρές συνέπειες τόσο σε προσωπικό όσο και σε συλλογικό επίπεδο. Είναι απαραίτητο να αναγνωρίσουμε και να αντιμετωπίσουμε αυτές τις προκλήσεις και αντιφάσεις για τη γυναικεία ύπαρξη, και να αναζητήσουμε τρόπους για να διατηρήσουμε την πίστη μας στις πανανθρώπινες αξίες και στο όραμα ενός νέου ανθρωπισμού αξιοποιώντας τη δύναμη, τους πόρους και τα μέσα της τέχνης.

photo caption: Ελένη Μιχαήλου

Ήδη από τη δεκαετία του 1960, η τέχνη έχει χρησιμοποιηθεί ως ένα ισχυρό εργαλείο κοινωνικού σχολιασμού, προκειμένου να αναδειχθούν ζητήματα όπως η ανισότητα των φύλων, η βία κατά των γυναικών και η καταπίεση. Καλλιτέχνιδες όπως η Judy Chicago, η Cindy Cherman, η Mary Kelly, η Barbara Kruger, μεταξύ άλλων, ασχολήθηκαν με θέματα που αφορούν τη θέση της γυναίκας στις σύγχρονες κοινωνίες. Έτσι διαμορφώθηκε το φεμινιστικό κίνημα στην τέχνη, το οποίο συνεχίζει να έχει διαρκή αντίκτυπο, επηρεάζοντας τις επόμενες γενιές καλλιτεχνών και συμβάλλοντας στη δημιουργία ενός πιο συμπεριληπτικού και ποικιλόμορφου καλλιτεχνικού τοπίου.
Παρά την πρόοδο που έχει σημειωθεί, οι επίμονες ανισότητες εξακολουθούν να απαιτούν συνεχή προσπάθεια για την ενίσχυση των φωνών των γυναικών και άλλων περιθωριοποιημένων ομάδων στον κόσμο της τέχνης και όχι μόνο. Η παρούσα έκθεση του ΜΣΤΚ με τον ομώνυμο τίτλο Pro Femina, που σημαίνει «υπέρ της γυναίκας» στα λατινικά, έρχεται ως υπεράσπιση και ταυτόχρονα ως μια ελάχιστη πράξη τιμής για τη γυναικεία φύση. Οι καλλιτέχνιδες που συμμετέχουν στην έκθεση αποτυπώνουν και σηματοδοτούν την εύθραυστη πολυπλοκότητα της γυναικείας ταυτότητας, φέρνοντας στο φως ζητήματα που σχετίζονται με τις κοινωνικές προσδοκίες, τα στερεότυπα και τη διασταύρωση του φύλου με τη φυλή, την τάξη, τη σεξουαλικότητα και τον κύκλο της ζωής.

photo caption: Λιλή Στρουμπούλη
Τα έργα που παρουσιάζονται στην έκθεση αποτελούν ένα πλούσιο σύνολο διαφορετικών καλλιτεχνικών εγχειρημάτων, απόψεων, ιδεών και αντιλήψεων. Πρόκειται για πολύσημα σπαράγματα και αφηγήσεις βίαιων και σπασμωδικών κινήσεων του σώματος, αποσπασματικές συμπαραδηλώσεις ψυχικού και σωματικού πόνου, καθώς και συναισθηματικές συντριβές και κατεβασιές στα βάθη της ψυχής. Άλλες φορές, τα έργα αποτελούν φωτεινές εκφάνσεις ευοίωνων εκφορών και αντίστασης. Αποτυπώσεις φωτεινών αναλαμπών και συναισθηματικών αναβασιών. Ξόρκια αποδέσμευσης, συμφιλίωσης ή ακόμα και λύτρωσης.
Επιπλέον, η έκθεση συνιστά μια οιονεί διερώτηση και υπενθύμιση περί της ενότητας του κόσμου, όπως αυτή εκφράζεται στη φιλοσοφία του Παρμενίδη με το «εν το παν». Αυτή η αρχή υποδηλώνει ότι ο κόσμος είναι ενιαίος, ομογενής και αδιαίρετος, ενθαρρύνοντας μας να αναλογιστούμε τη βαθιά σύνδεση και συνοχή που διέπει την ύπαρξη και τον κόσμο όλο.

Από την εμβληματική Σίλεια Δασκοπούλου, στην έκθεση συμμετέχουν με έργα τους: Αντουανέττα Αγγελίδη, RoyaAmigh, Ειρήνη Απέργη, Ευγενία Αποστόλου, Καλλιόπη Ασαργιωτάκη, Αθανασία Βιδάλη, Βούλα Γουνελά, Μαρία Ζιάκα, Νάντια Καλαρά, Νίκη Καναγκίνη, Μαρία Καραμέτου, Πόπη Κρούσκα, Δήμητρα Λαζαρίδου, Μαρία Λοϊζίδου, Ελένη Λύρα, Δέσπω Μαγκώνη, Δέσποινα Μεϊμάρογλου, Στέλλα Μιμίκου, Ελένη Μιχαήλου, Ντίνα Μπαλονά, Χαρίκλεια Μυταρά, HijoNam, Μαρία Νικηφοράκη, Μπία Ντάβου, Λήδα Παπακωνσταντίνου, Αντωνία Παπατζανάκη, Σπυριδούλα Πολίτη, Σοφία Πορταλάκη, Ράνια Ράγκου, Μαριάννα Στραπατσάκη, Λιλή Στρουμπούλη, Πόπη Τσουκάτου.
Η διάρκεια της έκθεσης θα είναι έως τις 30 Απριλίου 2025.
Ώρες λειτουργίας (1 Νοεμβρίου – 30 Απριλίου):
Τρίτη – Πέμπτη 09:00-14:00
Τετάρτη & Παρασκευή 09:00-14:00 & 18:00-21:00
Σάββατο – Κυριακή 10:00-15:00
Δευτέρα Κλειστά
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr – www.cca.gr

Παρουσίαση του νέου βιβλίου του Γιάννη Τσίγκρη «Μονομαχίες» στο Ρέθυμνο
2025-04-29 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Οι εκδόσεις Ανεμολόγιο και ο συγγραφέας Γιάννης Τσίγκρης προσκαλούν το κοινό στην παρουσίαση του νέου του βιβλίου με τίτλο «Μονομαχίες», την Τρίτη 29 Απριλίου 2025, στις 19:00, στο «Σπίτι του Πολιτισμού» του Δήμου Ρεθύμνου (Βερνάρδου 12, Παλιά Πόλη).
Για το βιβλίο θα μιλήσει η Λίζα Παΐζη, Διδάκτορας Γλωσσολογίας και Σύμβουλος Εκπαίδευσης Φιλολόγων του Νομού Χανίων.
Ποιήματα από τη συλλογή θα απαγγείλει η Ελένη Γκιργκινούδη, Σύμβουλος Ειδικής Αγωγής, συγγραφέας και ηθοποιός.
Η εκδήλωση θα πλαισιωθεί μουσικά από τη Σοφία Πιπεράκη στην κλασική κιθάρα και τον ίδιο τον συγγραφέα Γιάννη Τσίγκρη.

Ομιλία με θέμα «Γονεϊκή Επιτρεπτικότητα: οι συνέπειες στην ψυχική ζωή των παιδιών» στον Πρινέ
2025-04-25 18:30 | Πρινές, Prines, Ρεθύμνου, 741 50, Greece
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στα πλαίσια της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους συνεχίζει τη σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς , να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί την Παρασκευή 25/04/2025 και ώρα 18.30, στο Πνευματικό Κέντρο Πρινέ.
Για το Δ.Σ.
Ο Πρόεδρος Σαρρής Μιχάλης,
Περιφερειακός Σύμβουλος
Η Επιστημονικά Υπεύθυνη
Μπογά Ανδρονίκη

Εκδήλωση μνήμης για τα θύματα των τροχαίων ατυχημάτων από την Πρωτοβουλία Πολιτών Ρεθύμνου
2025-04-18 14:00 - 14:05 | Δημαρχείο Ρεθύμνου, Κουντουριώτη 80, Ρέθυμνο, Ρεθύμνου, 74100, Ελλάδα
Το μεσημέρι της Μεγάλης Παρασκευής, 18 Απριλίου 2025 και από τις 14.00 έως τις 14.05, τα μέλη της Πρωτοβουλίας Πολιτών Ρεθύμνου για την πρόληψη των τροχαίων ατυχημάτων, θα πραγματοποιήσουν έξω από το Δημαρχείο Ρεθύμνου, για 5 λεπτά, εκδήλωση μνήμης, περισυλλογής και προσευχής, για τα θύματα των τροχαίων ατυχημάτων στο Ρέθυμνο και σε όλο τον κόσμο.
Εις μνήμη των θυμάτων τροχαίων ατυχημάτων, θα τελεστεί Τρισάγιο από τον Μητροπολίτη Ρεθύμνου και Αυλοποτάμου κ. Προδρόμο.
Η ανακοίνωση της Πρωτοβουλίας:
«Αυτή η ημέρα της απέραντης Αγάπης του Χριστού για τον άνθρωπο, ας οδηγήσει την καρδιά μας, έστω για 5 λεπτά, κοντά στα θύματα της ασφάλτου και μέσα από τα λίγα μικρά κεράκια μνήμης και περισυλλογής, ας δείξουμε την Αγάπη μας κι ας προσευχηθούμε γι’ αυτούς …για όλους όσους χάθηκαν τόσο άδικα…
Πέντε (5) λεπτά, λοιπόν, 5 λεπτά μόνο…ας δώσουμε αυτό το περίσσευμα του χρόνου μας … 5 λεπτά μνήμης και περισυλλογής… 5 λεπτά προσευχής… 5 λεπτά για ακούσουμε τη φωνή των θυμάτων της ασφάλτου και να τους θυμηθούμε…για αφυπνιστούμε όλοι…για να κατανοήσουν πολιτεία και αρμόδιοι το μέγεθος της καταστροφής που συντελείται.
Πέντε (5) λεπτά, 5 λεπτά μόνο……για να καταγράψουμε μέσα από τη σιωπή μας και πάλι το ΦΤΑΝΕΙ ΠΙΑ!
Η φωνή του Ρεθύμνου, ας γίνει παράδειγμα σε όλο τον κόσμο. Σε κάθε Δημαρχείο, ας γίνει η ίδια εκδήλωση. Το μήνυμά μας αυτή η σιωπηλή προσευχή μας, ας γίνει το ξύπνημα σε όλους μας, σε αρχές και πολίτες και πιότερο στους νέους».

Έκθεση Κοστουμιών, Σκηνικών και Αφισών: 10 Χρόνια Φεστιβάλ Αντίβαρο
2025-04-13 18:00 - 22:00 | Ενετικός Ναός Αγίας Σοφίας, Σμύρνης 2, Ρέθυμνο, Ρεθύμνου, Ελλάδα
Το Φεστιβάλ Αντίβαρο, γιορτάζοντας τη συμπλήρωση 10 χρόνων δημιουργικής παρουσίας στα πολιτιστικά δρώμενα της Κρήτης, διοργανώνει έκθεση με τίτλο «10 Χρόνια Φεστιβάλ Αντίβαρο: Κοστούμια, Σκηνικά και Αφίσες».
Η έκθεση θα πραγματοποιηθεί από τις 4 έως τις 13 Απριλίου 2025 στον Ενετικό Ναό Αγίας Σοφίας, στη γωνία των οδών Πάνου Κορωναίου και Σμύρνης, στην Παλιά Πόλη του Ρεθύμνου.
Η επιμέλεια της έκθεσης ανήκει στην Ίλια Μοτάκη, κάτοχο Μεταπτυχιακού Τίτλου στη Μουσειολογία, σε συνεργασία με το Μουσείο Σύγχρονης Τέχνης Κρήτης. Μέσα από κοστούμια, σκηνικά αντικείμενα και αφίσες, οι επισκέπτες θα έχουν την ευκαιρία να ανακαλύψουν την καλλιτεχνική πορεία του Φεστιβάλ Αντίβαρο και την εξέλιξή του μέσα στην τελευταία δεκαετία.
Η είσοδος είναι ελεύθερη για το κοινό.
Το Φεστιβάλ Αντίβαρο, από την ίδρυσή του, έχει φιλοξενήσει πλήθος θεατρικών παραστάσεων και καλλιτεχνικών εκδηλώσεων, συμβάλλοντας σημαντικά στην πολιτιστική ανάπτυξη της περιοχής. Η έκθεση αυτή αποτελεί έναν φόρο τιμής στην πορεία του και μια ευκαιρία για το κοινό να γνωρίσει από κοντά τα στοιχεία που συνέβαλαν στη δημιουργία μοναδικών θεατρικών εμπειριών.
Ενετικός Ναός Αγίας Σοφίας
(Π. Κορωναίου και Σμύρνης, Παλιά Πόλη)
Διάρκεια: 4 – 13 Απριλίου (εκτός Δευτέρας)
Ώρες λειτουργίας: 18:00 – 22:00
Επικοινωνία: 6988399325

Πασχαλινό παζάρι του Παγκρήτιου Συλλόγου Γονέων & Φίλων Παιδιών με Νεοπλασία «Η Ηλιαχτίδα»
2025-04-13 10:00 - 21:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Οι εθελοντές του Παγκρήτιου Συλλόγου Γονέων & Φίλων Παιδιών με Νεοπλασία “Η Ηλιαχτίδα” θα σας περιμένουν στο Πασχαλινό τους Παζάρι στο Ρέθυμνο, Σάββατο 12 & Κυριακή 13 Απριλίου 2025 στην Πλατεία Τεσσάρων Μαρτύρων.
Ώρες 10:00 – 21:00.
Στο παζάρι θα βρείτε χειροποίητες λαμπάδες φτιαγμένες με αγάπη από τους εθελοντές, διακοσμητικά και δώρα.
Μπορείτε να πραγματοποιήσετε τις αγορές σας και μέσω του e-shop του συλλόγου: https://www.iliahtida.org/eshop/epoxiaka-eidi
Σας περιμένουν όλους!
Καλό Πάσχα!

Μία λαμπάδα ένα χαμόγελο: Πασχαλινό Bazaar από «Το Χαμόγελο του Παιδιού» στο Ρέθυμνο
2025-04-13 10:00 - 20:00, 2025-04-12 10:00 - 18:00, 2025-04-11 10:00 - 20:00, 2025-04-10 10:00 - 20:00, 2025-04-09 10:00 - 20:00 | Δημαρχείο Ρεθύμνου, Κουντουριώτη 80, Ρέθυμνο, Ρεθύμνου, 74100, Ελλάδα
Το Χαμόγελο του Παιδιού σας προσκαλεί στο Πασχαλινό Bazaar του στο Ρέθυμνο, απέναντι από το Δημαρχείο.
Από την Παρασκευή 4/4 έως την Κυριακή 13/4, μπορείτε να βρείτε μοναδικές λαμπάδες, πασχαλινά δώρα και άλλα όμορφα προϊόντα, συμβάλλοντας στη στήριξη των παιδιών που έχουν ανάγκη.
Ώρες λειτουργίας:
Καθημερινά: 10:00 – 20:00
Σάββατο & Κυριακή: 10:00 – 18:00
Με κάθε αγορά, προσφέρετε ελπίδα και χαμόγελο στα παιδιά που το χρειάζονται.
Περισσότερες πληροφορίες: hamogelo.gr

Μουσική βραδιά στο Μεζεδοπωλείο 50/50
2025-04-12 22:00 | Μεζεδοπωλείο Συμπληγάδες, Βερνάδου 25, Ρέθυμνο, Ρεθύμνου, 74100, Ελλάδα
Μουσική βραδιά στο Μεζεδοπωλείο 50/50, στην παλιά πόλη του Ρεθύμνου.
Πλήκτρα – τραγούδι: Βασίλης ΤζομπανάκηςΤραγούδι: Χρύσα ΑρμουτζόγλουΜπουζούκι: Γιώργος Τσουρδαλάκης
Κρατήσεις: 6972 055312

Μουσική βραδιά στο Μικρό Καφέ
2025-04-12 21:00 | Μικρό Καφέ, Κριάρη 24, Ρέθυμνο, Ρεθύμνου, 74100, Ελλάδα
Το Σάββατο 12/4 στις 21:00, το Μικρό Καφέ (Κριάρη 24) σας προσκαλεί σε μια μουσική βραδιά με τους Χρήστο Αναγνωστάκη (φωνή – κιθάρα), Γιάννη Κορίνθιο (κιθάρα – φωνή) και Βασίλη Δασκαλάκη (φωνή – πνευστά)
Για κρατήσεις και πληροφορίες: 69 700 62 500.

Η παράσταση «Τρισεύγενης Box» στο The Garage
2025-04-12 21:00, 2025-04-11 21:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Μια διασκευή της Τρισεύγενης του Κωστή Παλαμά
Η Τρισεύγενη, από τα σπουδαιότερα έργα της νεοελληνικής δραματουργίας και το μοναδικό θεατρικό έργο του Παλαμά, γράφτηκε το 1902 και εκδόθηκε για πρώτη φορά το 1903. Η Τρισεύγενη ζει στη δική της πραγματικότητα, έξω από το μέτρο και την κοινή λογική και δεν υποτάσσεται σε νόμους και κανόνες. Η ελευθερία της και το πάθος της για τη ζωή, δεν αποδέχονται καμία εξουσία -ούτε την πατρική- και δεν περιορίζονται από το κοινωνικό κατεστημένο ή την κοινή γνώμη.
Το κείμενο με τον έξοχο ποιητικό λόγο, τις κυρίαρχες ιδέες για ανεξαρτησία, ελευθερία, αυτοδιάθεση καταφέρνει, 122 χρόνια μετά, να ανοίγει διάλογο με το σήμερα, μια και ακόμη και στον 21ο αιώνα, η κοινωνία συνεχίζει να φέρει γνώμη για τις προσωπικές ελευθερίες και να αγνοεί τα ατομικά δικαιώματα.
Μια παραγωγή του THE GARAGE THEATRE με την οικονομική ενίσχυση και την αιγίδα του Υπουργείου Πολιτισμού και τις αιγίδες του Δήμου Ρεθύμνου και του Ομίλου Βρακοφόρων Κρήτης.

Με τους (αλφαβητικά): Γιώργο Αλεβυζάκη, Μαριλένα Μελαχροινού, Γιώργο Ξενικάκη, Αντώνη Παλιεράκη, Σοφία Σταθάκη και τους Μαρία Ζαχαράκη, Ανδρομάχη Σαπουντζή, Νικόλα Αλεξανδράκη.
Συμμετέχουν: Νικολία Βουρβαχάκη, Αργυρώ Πισκοπάκη, Μαρία Ρακιντζή.
Σκηνοθεσία: Ελένη Δάγκα
Κίνηση: Κωνσταντίνα Γιασεμίδου
Βοηθός σκηνοθέτη: Ανδρομάχη Σαπουντζή
Μουσική: Πρόδρομος Καραδελόγλου
Σκηνικός χώρος- Κοστούμια: Βίκη Γούσιου
Video: Μαρία Παπαδάκη
Διεύθυνση Παραγωγής: Μάνος Λιουδάκης
Βοηθός παραγωγής: Μαρία Ρακιντζή
Δημιουργικό αφίσας: Symithen Graphics
Πρεμιέρα Παρασκευή 14 Μαρτίου
Κάθε Παρασκευή & Σάββατο στις 21:00 και Κυριακή στις 19:00
Είσοδος: 16€ ολόκληρο και 13€ μειωμένο (άνεργοι, ΑΜΕΑ, φοιτητές, μαθητές)
The Garage Theater
Δημοκρατίας 53, Ρέθυμνο
Τηλ. κρατήσεων: 6932492752

«Δεν Είναι Κακό Rap Party» στο Ρέθυμνο
2025-04-12 21:00 | Home Seaside Bar, Leoforos Emmanouil Kefalogianni, Rethymno, Ρεθύμνου, 741 50, Greece
Ο DJ ALX με τον Taki Tsan φέρνουν το Δεν Είναι Κακό Rap Party στο Ρέθυμνο της Κρήτης το Σάββατο 12 Απριλίου 2025.
Μια βραδιά γεμάτη μουσικές υπό τον έλεγχο του DJ ALX αλλά και μοναδικές εκπλήξεις στο μικρόφωνο από τον Taki Tsan!
Κατά την διάρκεια του ταξιδιού μας στην Κρήτη θα πραγματοποιηθούν γυρίσματα για την δεύτερη season του «The Taki Tsan Show»
Όλα τα σχέδια των T-shirt που αγαπήσαμε όλοι θα είναι διαθέσιμα στο party όπως και special merchandise items από την Ηχοκρατορία
Home Seaside,
Κεφαλογιάννηδων 18 – Ρέθυμνο
Ώρα: 21:00
Είσοδος: 8 €

Ανοιχτή εκδήλωση με θέμα «Μιτάτα και Ξερολιθιές, μια ιστορική σχέση Ανθρώπου - Πέτρας» στο Αποδούλου
2025-04-12 19:00 | Αποδούλου Αμαρίου, Αποδούλου Αμαρίου, Ρεθύμνου, Ελλάδα
Το Σάββατο 12 Απριλίου 2025 στις 19:00 πραγματοποιείται η πέμπτη εκδήλωση για τα Μιτάτα και της ξερολιθιές του Ψηλορείτη στις κοινότητες του βουνού , αυτή τη φορά στην κοινότητα Αποδουλου του Δήμου Αμαρίου και την αίθουσα του Πολιτιστικού Συλλόγου Αποδούλου .
Η εκδήλωση έχει τίτλο: Μιτάτα και Ξερολιθιές, η χρήση και αξιοποίησης τους στη σύγχρονη πραγματικότητα.
Τις θεματικές εισηγήσεις θα παρουσιάσουν:

Ο Αναπληρωτής Καθηγητής Μάρκετινγκ Υπηρεσιών Τουρισμού, Αποστολάκης Αλέξανδρος “Τα μιτάτα του Ψηλορείτη ως σύγχρονα εργαλεία βιώσιμου πολιτιστικού Τουρισμού στην Κρήτη”.
Ο Ομότιμος Καθηγητής Κοινωνιολογίας Πανεπιστήμιο Κρήτης Νικολακάκης Γεώργιος , “Μιτάτα και Ξερολιθικές κατασκευές στον Ψηλορείτη , ως διαχρονικοί μάρτυρές μιας κοινωνικής και χωρικής οργάνωσης. Η σημασία της ανάδειξης τους”.
Ο Ηλεκτρολόγος Μηχανικός ΕΜΠ, απόφοιτος του Msc Περιβάλλον και Ανάπτυξη Ορεινών Περιοχών, Μέλος ΑΜΚΕ Ρόδακα ΛΕΟΝΤΙΔΗΣ ΧΑΡΑΛΑΜΠΟΣ, Η Πέτρα μας γνωρίζει τον τόπο της.

Τον Συντονισμό της εκδήλωσης θα έχει ο Αντιδήμαρχος του Δήμου Αμαρίου κ. Ψαρουδάκης Μανώλης.
Η παραπάνω εκδήλωση γίνεται ως πρόσκληση του Δικτύου Ιδαίων Δήμων σε συνεργασία με τον Δήμο Ανωγείων και τελεί υπό την αιγίδα του Δήμου Αμαρίου.

«Ολιστική Προσέγγιση Εφηβικής Παραβατικότητας»: Εκδήλωση της Περιφέρειας Κρήτης στο Ρέθυμνο
2025-04-12 17:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το επιστημονικό πρόγραμμα «Υποστηρίζοντας την Εφηβεία», που υλοποιείται από την Περιφέρεια Κρήτης και τον τομέα Ψυχιατρικής και Επιστημών της Συμπεριφοράς της Ιατρικής Σχολής του Πανεπιστημίου Κρήτης, συνεχίζεται με τον δεύτερο κύκλο παρεμβάσεων.
Η εκδήλωση με θέμα “Ολιστική Προσέγγιση Εφηβικής Παραβατικότητας” συνδιοργανώνεται από την Περιφέρεια Κρήτης, τον τομέα Ψυχιατρικής και Επιστημών της Συμπεριφοράς της Ιατρικής Σχολής του Πανεπιστημίου Κρήτης, το Δήμο Ρεθύμνης και το Κέντρο Πρόληψης Ρεθύμνου και θα πραγματοποιηθεί αύριο Σάββατο 12 Απριλίου 2025 και ώρα 17:30 στην αίθουσα «Σπίτι του Πολιτισμού» του Δήμου Ρεθύμνης.
Η θεματολογία της εκδήλωσης:
-Παραβατικότητα: Ορισμός και Επιδημιολογικά δεδομένα- Μαρία Μπάστα Καθηγήτρια Ψυχιατρικής Πανεπιστημίου Κρήτης, Διευθύντρια Ψυχιατρικής και Παιδοψυχιατρικής Κλινικής Πα.Γ.Ν.Η,
-Καταστροφές εντός σχολικού περιβάλλοντος. Μια πράξη πολυπλοκότητας – Σπυροπούλου Έλλη εκπαιδευτικός – ψυχολόγος, μεταδιδακτορική ερευνήτρια ψυχολογίας του Πανεπιστημίου Κρήτης,
-Παραβατικότητα στην εφηβεία, η αλήθεια πίσω από το φαινόμενο– Χριστίνα Πεδιαδιτάκη Κοινωνική Λειτουργός Ψυχικής Υγείας ΤΕ ΜΑ ISW MA CPD
-Σχέση εφηβικής παραβατικότητας με ψυχιατρικές και άλλες ιατρικές καταστάσεις.– Γιώργος Σαμιωτάκης Ψυχίατρος Παιδιών και Εφήβων – Ψυχοθεραπευτής, Επιστημονικός Υπεύθυνος Πολυχώρου Φροντίδας Ψυχικής Υγείας Παιδιών και Εφήβων «Φρην»

Πασχαλινό Παζάρι του 16ου Δημοτικού Σχολείου Ρεθύμνου!
2025-04-12 17:00 - 20:30 | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Πλησιάζουν οι Άγιες μέρες του Πάσχα και ο Σύλλογος Γονέων και Κηδεμόνων του 16ου Δημοτικού Σχολείου Ρεθύμνου σας προσκαλεί σε ένα Πασχαλινό Παζάρι γεμάτο όμορφα δώρα και εκπλήξεις!
Πλατεία Αγνώστου Στρατιώτη
Παρασκευή 11/04, 17:00 – 20:30
Σάββατο 12/04, 11:00 – 20:00
Στηρίξτε την εκδήλωση και βρείτε μοναδικά χειροποίητα πασχαλινά δώρα!
Σας περιμένουμε όλους με χαμόγελο και γιορτινή διάθεση!

1ο Παγκρήτιο Συνέδριο Γυναικείας Επιχειρηματικότητας στο Ρέθυμνο
2025-04-12 09:30 | Theartemis Palace, Μάρκου Πορτάλιου 26, Ρέθυμνο, Ρεθύμνου, 74100, Greece
Το Women Do Business, σε συνεργασία με τη ZITA Group, διοργανώνει το 1ο Παγκρήτιο Συνέδριο Γυναικείας Επιχειρηματικότητας με Διεθνή Συμμετοχή. Το συνέδριο θα πραγματοποιηθεί στις 12 & 13 Απριλίου, στο Theartemis Palace στο Ρέθυμνο.
Ένα Διήμερο Συνέδριο γεμάτο έμπνευση, γνώση και δικτύωση, αφιερωμένο στη γυναικεία επιχειρηματικότητα. Συμμετέχουν 36 ομιλητές/τριες σε 11 θεματικές ενότητες, καλύπτοντας κρίσιμα ζητήματα για τη θέση της γυναίκας στον επιχειρηματικό, πολιτικό και επιστημονικό τομέα.
Το Συνέδριο θα φέρει κοντά καταξιωμένους Έλληνες και διεθνείς ομιλητές και ειδικούς, προσφέροντας ένα δυναμικό περιβάλλον ανταλλαγής ιδεών, ανάπτυξης συνεργασιών και ενίσχυσης της γυναικείας παρουσίας στον επιχειρηματικό κόσμο.
Η πρόσκληση είναι ανοιχτή σε κάθε γυναίκα, επαγγελματία, επιχείρηση, φορέα ή οργανισμό που υποστηρίζει τη γυναικεία επιχειρηματικότητα. Οι συμμετέχοντες θα έχουν τη δυνατότητα να μοιραστούν εμπειρίες, να ανταλλάξουν απόψεις και να γίνουν μέρος μιας δυναμικής πρωτοβουλίας. Στόχος είναι η ανάδειξη της γυναικείας παρουσίας σε ηγετικές θέσεις και η δημιουργία νέων προοπτικών για το μέλλον.
Το 1ο Παγκρήτιο Συνέδριο Γυναικείας Επιχειρηματικότητας αποτελεί μοναδική ευκαιρία και για εμπορικές εταιρείες, χρηματοπιστωτικά ιδρύματα, εταιρείες παροχής υπηρεσιών, συμβουλευτικής υποστήριξης και υποστήριξης λογισμικού. Οι συμμετέχοντες θα έχουν τη δυνατότητα να επικοινωνήσουν τα προϊόντα και τις υπηρεσίες τους σε ένα στοχευμένο επιχειρηματικό κοινό, καθώς και να ανταλλάξουν ιδέες και απόψεις με φορείς λήψης αποφάσεων, στελέχη και επαγγελματίες.
Παράλληλα, θα ενημερωθούν για τις νέες προκλήσεις, θα δημιουργήσουν στρατηγικές συνεργασίες, θα ενισχύσουν την εξωστρέφεια των επιχειρήσεών τους και θα ισχυροποιήσουν το αποτύπωμά τους στην προώθηση της γυναικείας επιχειρηματικότητας.
Αυτό το σημαντικό συνέδριο αντικατοπτρίζει τη δέσμευσή του Women Do Business για την ενίσχυση της γυναικείας επιχειρηματικότητας, τη δημιουργία νέων ευκαιριών και τη στήριξη των γυναικών που διεκδικούν ηγετικούς ρόλους στον επιχειρηματικό κόσμο.
Η συνεργασία μας με τη ZITA Group ενδυναμώνει ακόμα περισσότερο αυτό το όραμα, δημιουργώντας ένα συνέδριο-ορόσημο που θα προσφέρει γνώση, έμπνευση και ουσιαστική δικτύωση σε κάθε συμμετέχοντα. Ανυπομονούμε να καλωσορίσουμε επαγγελματίες, επιχειρήσεις και οργανισμούς που μοιράζονται το ίδιο πάθος για την ενδυνάμωση και προώθηση των γυναικών στο επιχειρείν!
Μάθετε Περισσότερα, δείτε το Πρόγραμμα και κάντε Εγγραφή στο wdbconference.gr

Πασχαλινή εκδήλωση του Μουσικού Σχολείου Ρεθύμνου με ύμνους της Μεγάλης Εβδομάδας
2025-04-11 19:30 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Η Ιερά Μητρόπολη Ρεθύμνης και Αυλοποτάμου και το Μουσικό Σχολείο Ρεθύμνου σας προσκαλούν σε μια ξεχωριστή μουσική εκδήλωση με ύμνους και θρήνους της Μεγάλης Εβδομάδας.
Η Χορωδία Βυζαντινής & Παραδοσιακής Μουσικής του Μουσικού Σχολείου Ρεθύμνου θα αποδώσει ιερά μελωδήματα, μεταφέροντας το πνεύμα της κατάνυξης και της βαθιάς συγκίνησης των ημερών.
Την Παρασκευή 11 Απριλίου 2025, στις 19:30 στον Ι.Ν. Αγίων Τεσσάρων Μαρτύρων Ρεθύμνης

Ομιλία της Μαριάννας Καλαϊτζιδάκη με θέμα «Tαξιδεύοντας στη Μαδαγασκάρη»
2025-04-09 20:00 | Τοπικό Τμήμα Δυτικής Κρήτης Ελληνικής Σπηλαιολογικής Εταιρείας, Neofitou Patelarou, Rethymno, Ρέθυμνο, 741 31, Greece
Η καθηγήτρια του Παιδαγωγικού Τμήματος Δημοτικής Εκπαίδευσης, κ. Μαριάννα Καλαιτζιδακη θα μοιραστεί ταξιδιωτικές αναμνήσεις και εικόνες από τη Μαδαγασκάρη, το τέταρτο σε μέγεθος νησί της γης, ένα εργαστήριο της εξέλιξης, με την τόσο ιδιαίτερη και μοναδική βιοποικιλότητα.
Τα δένδρα μπαομπάπ, οι λεμούριοι, τα εξωτικά νησιά στο Βορρά, οι ημιερημικές περιοχές του Νότου, τα τροπικά δάση και οι ορεινές περιοχές της ενδοχώρας αλλά και οι κάτοικοι με τα ξεχωριστά έθιμα, θα ζωντανέψουν μεσω προβολής στα φιλόξενα γραφεία της Σπηλαιολογικής Εταιρείας Ρεθύμνου, την Τετάρτη 9 Απριλίου, στις 8μμ, στην οδό Νεοφύτου Πατελάρου 14.

Συνάντηση χορωδιών Αλσατίας – Ρεθύμνου στο Ωδείο Ρεθύμνου
2025-04-09 20:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Την Τετάρτη 9 Απριλίου 2025, στις 20:00, θα πραγματοποιηθεί η Συνάντηση Χορωδιών Αλσατίας – Ρεθύμνου στην Αίθουσα “Παντελής Πρεβελάκης” (Ωδείο Ρεθύμνου).
Στην εκδήλωση θα συμμετάσχουν:
– Η Χορωδία Μελωδίες του Γαλλικού Συλλόγου Αλσατία-Κρήτη, υπό τη διεύθυνση της Ελένης Κοντογιάννη (κιθάρα) και με τη συνοδεία του βιολιού της Rym Boos.
– Η Δημοτική Χορωδία Ρεθύμνου, υπό τη διεύθυνση της Ισιδώρας Χαλκιαδάκη.
– Η Χορωδία Πανεπιστημίου Κρήτης (UOC Chorus), υπό τη διεύθυνση της Μαριέλλας Βιτώρου, με τον Γιάννη Κιαγιαδάκη στο πιάνο.
Η εκδήλωση είναι ανοιχτή στο κοινό με ελεύθερη είσοδο και διοργανώνεται από τον Δήμο Ρεθύμνου, τον Σύλλογο Αλσατία – Κρήτη και τη Χορωδία Πανεπιστημίου Κρήτης.

Ημερίδα ενημέρωσης με θέμα: «Το Εσπερινό ΕΠΑΛ Σπηλίου – Πυλώνας Εκπαίδευσης και Ανάπτυξης στον Δήμο Αγίου Βασιλείου»
2025-04-09 18:30 | Δημαρχείο Σπηλίου, Σπήλι Ρεθύμνου, Σπήλι Ρεθύμνου, Ρεθύμνου, Ελλάδα
Ο Διευθυντής και ο Σύλλογος Διδασκόντων του Εσπερινού ΕΠΑΛ Σπηλίου, με ιδιαίτερη τιμή, σας προσκαλούν στην ημερίδα ενημέρωσης με τίτλο: «Το Εσπερινό ΕΠΑΛ Σπηλίου – Πυλώνας Εκπαίδευσης και Ανάπτυξης στον Δήμο Αγίου Βασιλείου»
Τετάρτη 9 Απριλίου 2025
Ώρα: 18:30
Αίθουσα Εκδηλώσεων Δημαρχείου Αγίου Βασιλείου – Σπήλι
Στόχος της εκδήλωσης είναι η ενημέρωση για τις δυνατότητες που προσφέρει το σχολείο μας σε ανήλικους και ενήλικες μαθητές, με έμφαση:
– Στην απόκτηση απολυτηρίου Λυκείου
– Στην εκπαίδευση στους τομείς της Γεωπονίας ( Φυτική Παραγωγή, Τεχνολογία Τροφίμων) και της Οικονομίας (Επιχειρήσεις – Τουρισμός)
– Στη δυνατότητα συνέχισης σπουδών στην τριτοβάθμια εκπαίδευση
– Στο πρόγραμμα μαθητείας και τη σύνδεση με την τοπική αγορά εργασίας
Η παρουσία σας θα αποτελέσει έμπρακτη στήριξη και ενδιαφέρον στην προσπάθεια του σχολείου μας, η οποία στοχεύει στην ενδυνάμωση των εκπαιδευτικών και επαγγελματικών ευκαιριών για τους δημότες του Δήμου Αγίου Βασιλείου και στην αξιοποίηση των αναπτυξιακών δυνατοτήτων της περιοχής μας.
Πρόγραμμα Ημερίδας
● 18:30 – Προσέλευση
● 19:00 – Καλωσόρισμα από τον Διευθυντή
● 19:15 – Παρουσίαση Προγράμματος Σπουδών – Ειδικοτήτων
● 20:00 – Παρουσίαση του Προγράμματος Μαθητείας
● 20:15 – Συζήτηση με το κοινό
● 20:30 – Λήξη εκδήλωσης
Για πληροφορίες:
Τηλ.: 6932214503
Email: epalespspiliou@sch.gr

Ενημερωτική ομιλία για τη χρήση του διαδικτύου από ανηλίκους και την ασφαλή πλοήγηση
2025-04-09 18:00 | 15ο Δημοτικό Σχολείο Ρεθύμνου, Κουρητών 9, Ρέθυμνο, Ρεθύμνου, 74100, Ελλάδα
Ενημερωτική ομιλία για τη χρήση του διαδικτύου από ανηλίκους και την ασφαλή πλοήγηση θα πραγματοποιηθεί την Τετάρτη 9 Απριλίου 2025, στις 18:00 στο Αμφιθέατρο του 15ου Δημοτικού Σχολείου Ρεθύμνου
Εισηγήσεις:

Ορθή χρήση του Διαδικτύου από Ανηλίκους
Μπογά Ανδρονίκη, Ψυχολόγος, Επιστημονικά Υπεύθυνη Κέντρου Πρόληψης Π.Ε. Ρεθύμνου.
Ασφαλής Πλοήγηση & Κίνδυνοι στο Διαδίκτυο
Υπαστυνόμος Β’ ΣΤΑΥΓΙΑΝΟΥΔΑΚΗΣ Εμμανουήλ, Προϊστάμενος Γραφείου Γενικής Αστυνόμευσης
Υπαστυνόμος Β’ ΚΙΑΓΙΑΔΑΚΗΣ Γεώργιος, Γραφείο Τεχνικής Υποστήριξης και Εξοπλισμού Πληροφορικής

Θέματα που θα καλυφθούν:

Σημασία της ασφαλούς πλοήγησης και ο ρόλος της Τεχνητής Νοημοσύνης.
Ο ρόλος της οικογένειας στην ορθή χρήση του διαδικτύου.
Ακατάλληλο περιεχόμενο στο διαδίκτυο (βία, πορνογραφία, ρατσισμός).
Κίνδυνοι από Deepfakes και παραπληροφόρηση.
Κίνδυνοι από διαρροή προσωπικών δεδομένων.

Είσοδος: Ελεύθερη και ανοιχτή στο κοινό.
Σας περιμένουμε για μια σημαντική συζήτηση που αφορά την ασφάλεια των παιδιών μας στο διαδίκτυο.
Συνδιοργάνωση:
Κέντρο Πρόληψης Ρεθύμνου & 15ο Δημοτικό Σχολείο “Ανδρέας Νενεδάκης”
Με την υποστήριξη της Ελληνικής Αστυνομίας

Μουσικό ταξίδι από την κλασική έως τη σύγχρονη εποχή από τους μαθητές πιάνου του Δημοτικού Ωδείου Ρεθύμνου
2025-04-09 17:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Μελωδική περιπλάνηση στο παρελθόν και το παρόν, προσφέρουν οι μαθητές του τμήματος πιάνου του Δημοτικού Ωδείου Ρεθύμνου (Δ.Ω.Ρ.), την Τετάρτη 9 Απριλίου 2025, στο Σπίτι Πολιτισμού, στο Ρέθυμνο.
Στο πλαίσιο της ξεχωριστής αυτής εκδήλωσης , οι μαθητές του τμήματος πιάνου του Δ.Ω.Ρ θα μοιραστούν με το φιλόμουσο κοινό την αγάπη τους για τη μουσική, παρουσιάζοντας τη μουσική τους πρόοδο στο τμήμα, με την απόδοση διαχρονικών έργων , από την κλασική μέχρι τη σύγχρονη εποχή.
Η εκδήλωση θα ξεκινήσει στις 5.30 το απόγευμα της Τετάρτης 9 Απριλίου 2025, με είσοδο ελεύθερη για το κοινό.
Η συμμετοχή των συμπολιτών στη μουσική βραδιά, θα ενθαρρύνει τους νέους καλλιτέχνες και θα επιβραβεύσει τον κόπο και την επιλογή τους να καλλιεργήσουν τις ικανότητές τους στην Μουσική.

Μουσική βραδιά στον «Χαρουπόμυλο» στο Πάνορμο
2025-04-08 21:00 | Χαρουπόμυλος, Πάνορμο, Ρεθύμνου, Ελλάδα
Ο Τουριστικός Πολιτιστικός Σύλλογος Πανόρμου έχει την χαρά να σας προσκαλέσει στην μουσική βραδιά που θα γίνει την Τρίτη 8 Απριλίου στον Χαρουπόμυλο.
40 μέλη της χορωδίας “ΕυΡΙΘΥ Chorus” του Ρεθύμνου και 20 μέλη της γαλλικής χορωδίας “Μελωδίες” του Συλλόγου Αλσατία-Κρήτη που θα έρθουν από το Στρασβούργο, θα τραγουδήσουν πολυφωνικά τραγούδια σε μια χορωδιακή παρέα.
Σας περιμένουμε!
